# Αρέντα Ευρυτανίας

### Από τη Βικιπαίδεια, την ελεύθερη εγκυκλοπαίδεια

Άποψη της Αρέντας

Η Αρέντα θεωρείται το ψηλότερο χωριό της Ελλάδας, χτισμένη στα 1500 μέτρα υψόμετρο. Βρίσκεται στο νομό Ευρυτανίας, στο Δήμο Προυσού, πάνω στο όρος Παναιτωλικό, στα σύνορα του νομού με το νομό Αιτωλοακαρνανίας, 2 χλμ από το χωριό Καταβόθρα. Είναι κτισμένη περίπου 200 μετρα ψηλότερα από το σταθμό κορυφής του χιονοδρομικού κέντρου του Περτουλίου (1340μ), αλλά και περίπου 100 μέτρα ψηλότερα απο την κορυφή της Πάρνηθας (1413μ), του ψηλότερου βουνού της Αττικής. Η οδική μετάβαση στην Αρέντα περιλαμβάνει χωματόδρομο, 13χλμ από το Αγρίνιο (Κερασιά) και περίπου 10χλμ από Καρπενήσι (Αραποκεφαλα), γεγονός που κωλύει τους κατοίκους της να μένουν το χειμώνα, την επισκέπτονται όμως τακτικά. Το χωριό δέχεται περισσότερους επισκέπτες τους καλοκαιρινούς μήνες και οι κάτοικοι της ξεπερνούν τους 500.

Η κορυφή της Αρέντας και στο βάθος το Νεραϊδοβούνι

Στα αξιοθέατα του χωριού περιλαμβάνεται ένα πολύ παλιό γραφικό πέτρινο εκκλησσάκι, η Κοίμησις της Θεοτόκου, που λέγεται πως στο μακρινό παρελθόν ήταν "σφηνωμένο" στα απόκρημνα βράχια που βρίσκονται στην ορθοπλαγιά από πάνω του. Αξιοσημείωτη ακόμα είναι η πεζοπορία Αρέντα-Καταβόθρα από Μουρίκι καθώς και η ορειβασία στην κορυφή της Αρέντας, τον Κέδρο ή το Νεραϊδοβούνι με τις κάθετες ορθοπλαγιές των 600 μέτρων, με πλάτος σε πολλά σημεία στο δρόμο για την κορυφή μόλις 2 μέτρα.

Ανακτήθηκε από "http://el.wikipedia.org../../../%CE%B1/%CF%81/%CE%AD/%CE%91%CF%81%CE%AD%CE%BD%CF%84%CE%B1_%CE%95%CF%85%CF%81%CF%85%CF%84%CE%B1%CE%BD%CE%AF%CE%B1%CF%82_90c8.html"

Κατηγορία: Χωριά της Ευρυτανίας

##### Views

- Άρθρο
- Συζήτηση
- Τελευταία έκδοση

##### Αναζήτηση